钦定古今图书集成/方舆汇编/职方典/第1184卷 > 《黄州栖霞楼即景呈谢深道国政》
## 钦定古今图书集成/方舆汇编/职方典/第1184卷 > 《黄州栖霞楼即景呈谢深道国政》

戴复古

朝来栏槛倚晴空，暮来烟雨迷飞鸿。白衣苍狗易改
变，淡妆浓抹难形容。芦洲渺渺去无极，数点断山横
远碧。樊山诸峰立一壁，非烟非雾笼秋色。须臾黑云
如泼墨，欲雨不雨不可得。须臾云开见落日，忽展一
机云锦出。一态未了一态生，愈变愈奇人莫测。使君
抱酒索我诗，索诗不得呼画师。要知作诗如作画，人
力岂能穷造化。